
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 713 


9 Ιουλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση πολεοδομικής μελέτης επέκτασης σχεδίου 
πόλεως Τρίπολης σε τμήμα της πολεοδομικής ενό¬ 
τητας (Συνοικισμού Κολοκοτρώνη) και τροποποίη¬ 
ση του εγκεκριμένου Ρ.Σ. στα όρια σύνδεσης με την 

περιοχή επέκτασης. 1 

Κήρυξη αναδασωτέας έκτασης πενήντα ενός κόμμα 
μηδέν εβδομήντα ένα (51,071) στρεμμάτων, που 
βρίσκεται στη θέση «Προφήτης Ηλίας» περιφέρει¬ 
ας του Δημοτικού Διαμερίσματος Ανωγείου του 
ΔΗΜΟΥ ΑΝΩΓΕΙΟΥτου ΝΟΜΟΥ ΠΡΕΒΕΖΑΣ. 2 


ΑΠΟΦΑΣΕΙΣ 

Αριθ. 1556 (1) 

Έγκριση πολεοδομικής μελέτης επέκτασης σχεδίου πό¬ 
λεως Τρίπολης σε τμήμα της πολεοδομικής ενότητας 
(Συνοικισμού Κολοκοτρώνη) και τροποποίηση του ε¬ 
γκεκριμένου Ρ.Σ. στα όρια σύνδεσης με την περιοχή ε¬ 
πέκτασης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τον Ν.2503/97 (Φ.Ε.Κ. 107 Α) «Διοίκηση, οργάνωση, 
στελέχωση Περιφέρειας...» 

2. Τον Ν.2647/22.10.98(Φ.Ε.Κ.237Α) 

3. Την υπ’ αριθμ. 75724/1151/30.12.83 Υ.Α. (Φ.Ε.Κ. 
767Β) όπως τροποποιήθηκε με την 81960/2578/89 Υ.Α. 
(Φ.Ε.Κ. 897Β). 

4. Τον Ν. 2831/00 άρθρο 29 (Φ.Ε.Κ 140Α) «Τροποποίηση 
των διατάξεων του Ν. 1577/ 85 και άλλες πολεοδομικές 
διατάξεις». 

5. Τον Ν. 3044/02 (Φ.Ε.Κ. 197Α) «Μεταφορά συντελεστή 
δόμησης και άλλες διατάξεις». 

6. Τον Ν. 1337/83 (Φ.Ε.Κ. 33 Α) 

7. Τον Ν. 2508/97 (Φ.Ε.Κ. 124 Α) 

8. Τις υπ’ αριθμ. 2489/ΠΕ/25.1.00, 547/7.3.01, 
3682/21.12.01 & 1616/6.6.02 αποφάσεις Γ.Γ. Περιφέρειας 


Πελοποννήσου για συγκρότηση Περιφερειακού Σ.Χ.Ο.Π. 
στη Δ/νση ΠΕ.ΧΩ. Πελοποννήσου. 

9. Την έγκριση της πολεοδομικής μελέτης τμημάτων 
των πολεοδομικών ενοτήτων V (περιοχή «Κολοκοτρώνη») 
και IVτου Δήμου Τρίπολης (ΦΕΚ 131/11.2.92). 

10. Την υπ’ αριθμ. 322/99 απόφαση του Δημοτικού Συμ¬ 
βουλίου του Δήμου Τρίπολης και τις σχετικές δημοσιο¬ 
ποιήσεις. 

11. Την υπ’ αριθμ. 3135/27.12.2000 απόφαση του Νο¬ 
μάρχη Αρκαδίας. 

12. Το υπ’ αριθμ. 5404/1748/6.12.2001 έγγραφο του 
Υ.ΠΕ.ΧΩ.ΔΕ. 

13. Το Πρακτικό 5/30.5.03 θέμα 4ο του Περιφερειακού 
Σ.Χ.Ο.Π. 

14. Το γεγονός ότι με την παρούσα δεν προκαλείται δα¬ 
πάνη σε βάρος του κρατικού προϋπολογισμού ή του προ¬ 
ϋπολογισμού του οικείου Ο.Τ.Α., αποφασίζουμε: 

Άρθρο 1 

Ανακαλείταιη υπ’ αριθμ. 3135/27.12.2000 απόφαση του 
Νομάρχη Αρκαδίας για την ανασύνταξη της πολεοδομι¬ 
κής μελέτης δια τα εξαιρεθέντα τμήματα της πολεοδομι¬ 
κής ενότητας Κολοκοτρώνη. 

Άρθρο 2 

Εγκρίνεται α) το πολεοδομικό σχέδιο τμημάτων της πο¬ 
λεοδομικής ενότητας ντου Δήμου Τρίπολης (Περιοχή Συ¬ 
νοικισμού Κολοκοτρώνη) που είχαν εξαιρεθεί από το διά¬ 
ταγμα ΦΕΚ 131/Δ/11.2.1992 με τον καθορισμό οικοδομή¬ 
σιμων χώρων, οδών, πρασιών, χώρων πρασίνου, 
πλατειών, αθλοπαιδιών, χώρου Νηπιαγωγείου, χώρου 
Δημοτικού Σχολείου, χώρων στάθμευσης και παιδικής χα¬ 
ράς και β) η τροποποίηση του εγκεκριμένου ρυμοτομικού 
σχεδίου του ιδίου δήμου με την μετατόπιση οικοδομικών 
- ρυμοτομικών γραμμών όπως οι ρυθμίσεις των παραγρά¬ 
φων α και β φαίνονται στα τρία (3) σχετικά χρωματισμένα 
πρωτότυπα και θεωρημένα τοπογραφικά διαγράμματα 
σε κλίμακα 1:1000 και που αντίτυπά τους σε φωτοσμί¬ 
κρυνση δημοσιεύονται με την παρούσα απόφαση. 

Άρθρο 3 

Εγκρίνεται όπως διατυπώνεται στα επόμενα άρθρα ο 
πολεοδομικός κανονισμός της περιοχής της οποίας το 
πολεοδομικό σχέδιο εγκρίνεται μετηνπαρ. ατού άρθρου 
2 του παρόντος. 

Άρθρο 4 

Στην παραπάνω περιοχή καθορίζονται κατά τομείς Α και 
Β οι εξής χρήσεις: 

Α. Στους οικοδομήσιμους χώρους που εμπίπτουν στον 
τομέα Α επιτρέπεται η χρήση μη ιδιαιτέρως οχλουσών ε¬ 
παγγελματικών εγκαταστάσεων όπως προσδιορίζεται α¬ 
πό το άρθροβ (παρ. 1 και2)του Π.Δ/τος81/1980 (Α'27). 

Β. Στους οικοδομήσιμους χώρους που εμπίπτουν στον 
τομέα Β επιτρέπεται η χρήση γενικής κατοικίας όπως 
προσδιορίζεται από το άρθρο 5 (παρ. 1 και 2) του ιδίου Π. 
Δ/τος. 

Άρθρο 5 

Στο πρόσωπο των οικοπέδων οικοδομημένων ή μη που 
βρίσκονται στην περιοχή της οποίας εγκρίνεταιτο πολεο- 
δομικό σχέδιο με το άρθρο 2 του παρόντος επιβάλλεται 
προκήπιο πλάτους τεσσάρων (4), πέντε (5), έξι (6), επτά 
(7), εννέα (9) και δώδεκα (12) μέτρων όπως φαίνεται στα 
διαγράμματα του άρθρου 2. 

Άρθρο 6 

Τα ελάχιστα όρια εμβαδού και προσώπου καθώς και οι 
όροι και περιορισμοί δόμησης των οικοπέδων καθορίζο¬ 
νται κατά τομείς Α και Β όπως φαίνονται στα σχετικά δια¬ 
γράμματα του άρθρου 2 ως εξής: 

Α. ΤΟΜΕΑΣ Α 

1. Ελάχιστο πρόσωπο: Δέκα οκτώ (18) μέτρα. Ελάχιστο 
εμβαδόν: Εξακόσια (600) τ. μέτρα. 

2. Κατά παρέκκλιση των διατάξεων της προηγουμένης 
παραγράφου θεωρούνται άρτια και οικοδομήσιμα 

α. Τα οικόπεδα τα οποία κατά την δημοσίευση του Π. 
Δ/τος Φ.Ε.Κ. 131/Δ/11.2.1992 είχαν ελάχιστο πρόσωπο 
δώδεκα (12) μέτρα και ελάχιστο εμβαδόν τριακόσια (300) 
τ. μέτρα. 

β. Τα οικόπεδα που προκύπτουν από την οριστική πρά¬ 
ξη εφαρμογής της πολεοδομικής μελέτης ή προέρχονται 
από εισφορές σε γη σύμφωνα με το άρθρο 8 του Ν. 
1337/83 εφόσον έχουν ελάχιστο πρόσωπο οκτώ (8) μέτρα 
και ελάχιστο εμβαδόν εκατόν πενήντα (150) τ. μέτρα. 

3. Μέγιστο ποσοστό κάλυψης των οικοπέδων: εβδομή¬ 
ντα τοις εκατό (70%) της επιφάνειας τους. 

4. Συντελεστής δόμησης: οκτώ δέκατα (0,8) 


5. Μέγιστο επιτρεπόμενο ύψσς των ανεγερθησομένων 
κτιρίων: έντεκα και μισό (11,50) μέτρα. 

Β. ΤΟΜΕΑΣ Β 

1. Ελάχιστο πρόσωπο: Δέκα πέντε (15) μέτρα. Ελάχιστο 
εμβαδόν: Πεντακόσια (500) τ. μέτρα. 

2. Κατά παρέκκλιση των διατάξεων της προηγουμένης 
παραγράφου θεωρούνται άρτια και οικοδομήσιμα 

α. Τα οικόπεδα τα οποία κατά τη δημοσίευση του Π. 
Δ/τος Φ. Ε.Κ. 131 /Δ/11.2.1992 είχαν ελάχιστο πρόσωπο ο¬ 
κτώ (8) μέτρα και ελάχιστο εμβαδόν διακόσια (200) τ. μέ¬ 
τρα. 

β. Τα οικόπεδα που προκύπτουν από την οριστική πρά¬ 
ξη εφαρμογής της πολεοδομικής μελέτης ή προέρχονται 
από εισφορές σε γη σύμφωνα με το άρθρο 8 του Ν. 
1337/83 εφόσον έχουν ελάχιστο εμβαδόν εκατόν πενήντα 
(150) τ. μέτρα. 

3. Μέγιστο ποσοστό κάλυψης των οικοπέδων: εξήντα 
τοις εκατό (60%) της επιφάνειας τους. 

4. Συντελεστής δόμησης: έξι δέκατα (0,6) 

5. Μέγιστο επιτρεπόμενο ύψος των ανεγερθησομένων 
κτιρίων: οκτώ (8) μέτρα. 

Γ. Επιπλέον των προϋποθέσεων των προηγουμένων πα¬ 
ραγράφων 1 και 2 των ενοτήτων Α και Β θεωρούνται άρτια 
και οικοδομήσιμα εφόσον στο οικοδομήσιμο τμήμα τους 
εγγράφεται κάτοψη κτιρίου με ελάχιστη επιφάνεια πενή¬ 
ντα (50) τ. μέτρα και ελάχιστη πλευρά πέντε (5) μέτρα. 

Δ. Επιπλέον των ανωτέρω και για τους δύο τομείς απα¬ 
γορεύεται η δημιουργία χώρου στάθμευσης αυτοκινήτων 
στις πρασιές. 

Άρθρο 7 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Κατά της παρούσας απόφασης επιτρέπονται προσφυ¬ 
γές στον Υπουργό ΠΕ.ΧΩ.ΔΕ. εντός 30 ημερών απότηνη- 
μερομηνία δημοσίευσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 10 Ιουνίου 2003 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

Αριθ. 1970 (2) 

Κήρυξη αναδασωτέας έκτασης πενήντα ενός κόμμα μη¬ 
δέν εβδομήντα ένα (51,071) στρεμμάτων, που βρίσκε¬ 
ται στη θέση «Προφήτης Ηλίας» περιφέρειας του Δη¬ 
μοτικού Διαμερίσματος Ανωγείου του ΔΗΜΟΥ ΑΝΩ- 
ΓΕΙΟΥ του ΝΟΜΟΥ ΠΡΕΒΕΖΑΣ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Το άρθρο 117παρ. 3του Συντάγματος 

2. Τις διατάξεις: 

α. Του Ν.Δ. 532/70 «περί Διοικητικής Αποκεντρώσεως» 
β. Του Ν.998/79 «περί Προστασίας των Δασών και Δασι¬ 
κών εν γένει εκτάσεων της Χώρας και συγκεκριμένα; 

1. Του άρθρ. 41 παρ. 1 και 

2. Του άρθρ. 38 παρ. 3. 

γ. Του Ν. 2503/97 «Διοίκηση - Οργάνωση - Στελέχωση 
της περιφέρειας κ.λπ.» 

3. Τις αριθ. 160417/8.7.1980 και 182447/24.9.1980 Δια¬ 
ταγές του Υπ. Γεωργίας. 

4. Το αριθ. 2057/2.9.2002 έγγραφο του Δήμου Ανωγεί¬ 
ου που ζητά την αναδάσωση της συγκεκριμένης στη θέση 
«Προφήτης Ηλίας» εκτάσεως. 

5. Την αριθ. 741/8.4.2003 απόφαση έγκρισης της Μελέτης 
απότηνΔ/νση Δασών Περιφέρειας Ηπείρου, που συντάχθη¬ 
κε από την Δ/νση Δασών Πρέβεζας για την ανωτέρω έκταση. 

6. Την αριθ, 1800/10.6.2003 πρόταση της Διεύθυνσης 
Δασών Πρέβεζας, για κήρυξη αναδασωτέας της αναφε- 
ρόμενης στην ίδια έκταση, αποφασίζουμε: 


Κηρύσσουμε αναδασωτέα, με σκοπό την δημιουργία 
προστατευτικού και αισθητικού δάσους την έκταση των 
πενήντα ενός κόμμα μηδέν εβδομήντα ένα (51,071) 
στρεμμάτων , που βρίσκεται στη θέση «Προφήτης Η¬ 
λίας» περιφέρειας του Δημοτικού Διαμερίσματος Ανω¬ 
γείου του ΔΗΜΟΥ ΑΝΩΓΕΙΟΥ του ΝΟΜΟΥ ΠΡΕΒΕΖΑΣ 
και που αποτελείται από δύο τμήματα (το Α = 48,25 
στρέμματα και Β = 2,821 στρέμματα) όπως ακριβώς 
φαίνονται στο συνημμένο διάγραμμα κλίμακας 1: 4000, 
το οποίο αποτελεί αναπόσπαστο μέρος της αποφάσεως 
αυτής και έχει όρια: 

ΑΤΜΗΜΑ 

ΑΝΑΤΟΛΙΚΑ: Με δημόσια δασική έκταση. 

ΔΥΤΙΚΑ: Με δασικό δρόμο. 

ΒΟΡΕΙΑ: Με δασικό δρόμο και περιφραγμένο χώρο 
ναΐσκου Προφήτη Ηλία. 

ΝΟΤΙΑ: Με δημόσια δασική έκταση. 

ΒΤΜΗΜΑ 

ΑΝΑΤΟΛΙΚΑ: Με δασικό δρόμο και δημόσια δασική έ¬ 
κταση. 

ΔΥΤΙΚΑ: Με δασικό δρόμο. 

ΒΟΡΕΙΑ: Με δημοσία δασική έκταση. 

ΝΟΤΙΑ: Με δημοσία δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 24 Ιουνίου 2003 

Ο Γ ενικός Γ ραμματέας Περιφέρειας 
ΠΑΥΛΟΣ ΠΑΠΑΔΟΠΟΥΛΟΣ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















